62022TJ0403_INF
Rozsudok Všeobecného súdu (ôsma rozšírená komora) z 23. októbra 2024 –DZ Bank/SRB (Príspevky ex ante na rok 2022)
(vec T‑403/22) (
1
)
„Hospodárska a menová únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Jednotný fond na riešenie krízových situácií (SRF) – Rozhodnutie SRB o výpočte príspevkov ex ante na príspevkové obdobie 2022 – Článok 70 ods. 2 nariadenia (EÚ) č. 806/2014 – Nesprávne právne posúdenie – Obmedzenie časových účinkov rozsudku“
1.
Hospodárska a menová politika – Hospodárska politika – Jednotný mechanizmus riešenia krízových situácií úverových inštitúcií a určitých investičných spoločností – Príspevky ex ante do Jednotného fondu na riešenie krízových situácií (SRF) – Ročná horná hranica súhrnnej sumy individuálnych príspevkov do SRF stanovená na 12,5 % konečnej cieľovej úrovne – Pôsobnosť – Uplatňovanie počas úvodného obdobia
(Nariadenie Európskeho parlamentu a Rady č. 806/2014, článok 70 ods. 2 prvý a štvrtý pododsek)
(pozri body 33, 41)
2.
Hospodárska a menová politika – Hospodárska politika – Jednotný mechanizmus riešenia krízových situácií úverových inštitúcií a určitých investičných spoločností – Príspevky ex ante do Jednotného fondu na riešenie krízových situácií (SRF) – Ročná horná hranica súhrnnej sumy individuálnych príspevkov do SRF stanovená na 12,5 % konečnej cieľovej úrovne – Rozsah – Neprekročenie tejto hornej hranice Jednotnou radou pre riešenie krízových situácií (SRB) – Kritériá posúdenia – Dynamický prístup ku konečnej cieľovej úrovni
(Nariadenie Európskeho parlamentu a Rady č. 806/2014, článok 69 ods. 1 a článok 70 ods. 2 ods. 2 prvý a štvrtý pododsek)
(pozri body 44, 48 – 51)
Výrok
1.
Rozhodnutie Jednotnej rady pre riešenie krízových situácií (SRB) SRB/ES/2022/18 z 11. apríla 2022 o výpočte príspevkov ex ante do Jednotného fondu na riešenie krízových situácií (SRF) na rok 2022 sa zrušuje v rozsahu, v akom sa týka DZ Bank AG Deutsche Zentral‑Genossenschaftsbank, Frankfurt am Main.
2.
Účinky rozhodnutia SRB/ES/2022/18 zostávajú zachované v rozsahu, v akom sa týka DZ Bank AG Deutsche Zentral‑Genossenschaftsbank, Frankfurt am Main, až kým SRB neprijme potrebné opatrenia na vykonanie tohto rozsudku, a to v primeranej lehote, ktorá nesmie presiahnuť šesť mesiacov odo dňa nadobudnutia právoplatnosti tohto rozsudku.
3.
SRB znáša svoje vlastné trovy konania a je povinná nahradiť trovy konania, ktoré vznikli DZ Bank AG Deutsche Zentral‑Genossenschaftsbank, Frankfurt am Main.
4.
Európsky parlament a Rada Európskej únie znášajú svoje vlastné trovy konania.
(
1
)	Ú. v. EÚ C 380, 3.10.2022.